หญิงสาวต่างชาติโดนหลอกนำตัวมาขายเป็นเจ้าสาวให้กับชายจีนตามบ้านนอก
ผู้หญิงในเอเชียถูกหลอกพาตัวมาขายให้กับชายจีน
นักค้ามนุษย์หลอกหญิงสาวต่างชาติมาขายให้เป็นเจ้าสาวของชายจีนตามเขตชนบทโดยที่ เจ้าตัวมิได้สมัครใจ ปัญหานี้เป็นเรื่องยากที่จีนจะหยุดยั้งได้ หลังจากจีนใช้นโยบายที่อนุญาตให้ครอบครัวชาวจีนมีบุตรได้เพียงคนเดียวมาเป็นเวลาสามสิบกว่าปี ทำให้กิดผลสะท้อนที่ไม่ได้ตั้งจะให้เกิด เพราะเหตุที่ครอบครัวชาวจีนถือประเพณีนิยมที่จะมีบุตรชาย ไว้สืบวงศ์ตระกูล ทารกในครรภ์ที่เป็นเพศหญิงจึงถูกสามีภรรยาชาวจีนทำแท้งไปเสีย รัฐบาลจีน กล่าวว่า เมื่อปีที่แล้ว สำหรับเด็กเพศชายเกิดมาทุกๆหนึ่งร้อยสิบเก้าคนนั้นจะมีเด็กเพศหญิงเกิดมาหนึ่งร้อย คน การขาดแคลนหญิงสาวเป็นปัจจัยที่ผลักดันให้ชาวจีนบางครอบครัวหันไปพึ่งนักลักลอบค้ามนุษย์ในการ ช่วยหาเจ้าสาวมาแต่งงานกับบุตรชายของตน พวกนักค้ามนุษย์ก็จะไปที่พม่า มองโกเลีย เวียตนาม ลาว และ เกาหลีเหนือเพื่อหาซื้อ หรือไม่ก็ลักพาตัวหญิงสาวๆไป หญิงสาวเหล่านั้น มักมีอายุระหว่างสิบหกถึงสิบแปดปี และโดนหลอกว่าจะมีชีวิตที่เป็นสุขมากกว่าเก่า พบว่า พวกเธอโดนขายตัวให้มาเป็นเจ้าสาวของชายจีนตามเขตชนบทในราคาแค่เจ็ดร้อยเหรียญสหรัฐและโดนกัก ตัวไว้เหมือนอย่างกับเป็นนักโทษเลยก็ว่าได้ การค้าสตรีในเมืองนาบางเป็นเรื่องที่เกิดขึ้นค่อนข้างจะดาษดื่น ชายแดนของเมืองแห่งนี้ติดกับชายแดนของ พม่า ในแต่ละปี มีสตรีต่างชาติเข้ามาในเมืองจีนนับพันๆคนโดยหว้งว่าจะได้งานทำ แต่ที่แท้แล้วพวกเธอกลับ พบว่าถูกหลอกมาติดกับ องค์การต่างๆ อย่างเช่น Health Unlimited พยายามช่วยเหลือทุกวิถีทาง แต่ดร.ตู๋ หลำ ห้วหน้าฝ่ายปฎิบัติ การขององค์การนั้นกล่าวว่าเรื่องนั้นยากลำบากเหมือนกับการเข็นครกขึ้นภูเขาทีเดียว เขากล่าวไว้ตอนนี้ว่า “สถานะของสตรีต่ำต้อยมากและพวกเด็กสาวเหล่านั้นมีการศึกษาน้อย คนในพม่า ยากจนเหลือเกินและพวกเธอจะรีบรุดไปยังที่ไหนๆก็ตามถ้าได้ยินว่าจะมีโอกาสได้งานทำ ดังนั้นจึงมีผู้ที่ถูก หลอกมาเป็นจำนวนมาก การหยุดยั้งพวกนักค้ามนุษย์เป็นเรื่องเกือบจะสุดวิสัย เจ้าหน้าที่จีนแทบจะไม่มีอิทธิพลโน้มน้าวเจ้าหน้าที่ ฝ่ายพม่าในขณะที่นโยบายของรัฐบาลจีนที่อนุญาตให้แต่ละครอบครัวมีบุตรได้แค่คนเดียวทำให้เกิดการขาด แคลนสตรีผู้ที่อยู่ในวัยที่จะแต่งงานตามเขตชนบทที่ยากจนในเมืองจีน นักสังคมวิทยา หลี่ หยินเหอ ที่สถาบันสังคมศาสตร์แห่งประเทศจีนกล่าวไว้ตอนนี้ว่า “ เพราะเหตุที่หมู่บ้าน เหล่านี้ยากจนเหลือเกิน พวกผู้ชายหาคู่ครองได้ยากและเรื่องดังกล่าวบังคับให้พวกเขานำเงินทองมาใช้ แก้ปัญหาดังกล่าว” ถึงแม้จีนห้ามการลักลอบค้ามนุษย์ก็ตาม แต่บรรดาผู้ที่ช่วยเหลือสตรีที่ตกเป็นเหยื่อนั้นกล่าวว่า ในแต่ละปีมี ลู่ทางเป็นไปได้ว่าจะมีสตรีอีกเป็นจำนวนมากที่โดนหลอกมาขายให้เป็นเจ้าสาวที่เจ้าตัวไม่ได้สมัครใจ